b'\n_START_ARTICLE_\nJeff Sarwer\n_START_SECTION_\nKarjeros prad\xc5\xbeia\n_START_PARAGRAPH_\nJeffas i\xc5\xa1moko \xc5\xa1achmat\xc5\xb3 \xc5\xbeaidimo taisykles kai tur\xc4\x97jo 4 metus savo 2 metais vyresn\xc4\x97s sesers Julijos d\xc4\x97ka. Kai jam buvo 6 metai, prad\xc4\x97jo \xc5\xbeaisti \xc5\xa1achmat\xc5\xb3 klube Manhattane Niujorke (Manhattan Chess Club), kuris tuo metu buvo vienas presti\xc5\xbei\xc5\xa1kiausi\xc5\xb3 pasaulyje. Bruce Pandolfini\xc2\xa0\xe2\x80\x93 klubo vadovas, Jeffui bei jo sesei padovanojo klubo naryst\xc4\x99 iki gyvenimo pabaigos, kuri da\xc5\xbeniausiai buvo rezervuota didmeistrams. Kasmet Kanados Dienos proga (nacionalin\xc4\x97 Kanados \xc5\xa1vent\xc4\x97) Parlamento Kalne (Parliament Hill) Otavoje, Jeffas (nuo 7 met\xc5\xb3 am\xc5\xbeiaus) linksmino minias \xc5\xbeaisdamas su 40 \xc5\xbeaid\xc4\x97j\xc5\xb3 tuo pa\xc4\x8diu metu. Pasirod\xc4\x97 taip pat Va\xc5\xa1ingtono parke Niujorke, kur \xc5\xbeaid\xc4\x97 greitus \xc5\xa1achmatus ir atkreip\xc4\x97 \xc5\xbemoni\xc5\xb3 d\xc4\x97mes\xc4\xaf._NEWLINE_Jeffas Sarveris, atstovaudamas Kanadai, laim\xc4\x97jo Pasaulio \xc4\x8dempionat\xc4\x85 tarp junior\xc5\xb3 iki 10 met\xc5\xb3 Puerto Rike 1986\xc2\xa0m. Allen Kaufman, Amerikieti\xc5\xa1kos \xc5\xa0achmat\xc5\xb3 Draugijos \xc5\xa1efas, pasak\xc4\x97 \xe2\x80\x9eJeffas kaip devynmetis yra stipresnis negu Bobby (Fischer), kai tur\xc4\x97jo 11 met\xc5\xb3\xe2\x80\x9d. O Bruce Pandolfini pasak\xc4\x97: \xe2\x80\x9eTarp keli\xc5\xb3 t\xc5\xabkstan\xc4\x8di\xc5\xb3 vaik\xc5\xb3, kuriuos mokiau, Jeffas yra be abejon\xc4\x97s pats i\xc5\xa1skirtinis jaunas \xc5\xbeaid\xc4\x97jas, kur\xc4\xaf kada nors ma\xc4\x8diau".\n_START_SECTION_\n\xc5\xbdiniasklaida\n_START_PARAGRAPH_\nKai Jeffui buvo 8 metai, jo entuziazmas \xc5\xa1achmatams atkreip\xc4\x97 didmeistro Edmaro Medniso d\xc4\x97mes\xc4\xaf, kuris pakviet\xc4\x97 Jeff\xc4\x85 analizuoti \xc4\x8dempionato rungtynes 1986\xc2\xa0m. tarp Garrimo Kasparowo ir Anatolijaus Karpowo PBS (amerikie\xc4\x8di\xc5\xb3 televizijos stotis). Jeffas ir jo sesuo Julija (kuri taip pat buvo pasaulio \xc4\x8dempione tarp mergai\xc4\x8di\xc5\xb3 iki 10 met\xc5\xb3) v\xc4\x97l pasirod\xc4\x97 televizijoje komenduodami revan\xc5\xa1o rungtynes 1987\xc2\xa0m. Po \xc5\xa1io \xc4\xafvykio brolis su sese tapo \xc4\xaf\xc5\xbeym\xc5\xabs \xc5\xbeiniasklaidoje ir pasirod\xc4\x97 \xc4\xafvairiose programose, o taip pat tapo dokumentinio filmo objektu.\n_START_SECTION_\n\xe2\x80\x9eSearching for Bobby Fischer\xe2\x80\x9d\n_START_PARAGRAPH_\n1993\xc2\xa0m. buvo sukurtas filmas pavad. Searching for Bobby Fischer, kuriame Jeffas buvo pavaizduotas kaip \xe2\x80\x9eJonathan Poe\xe2\x80\x9d. Kulminacin\xc4\x97je filmo scenoje paskutiniame raunde Jonathan Poe gavo lygi\xc5\xb3j\xc5\xb3 pasi\xc5\xablym\xc4\x85, ta\xc4\x8diau jo atsisak\xc4\x97 ir pralaim\xc4\x97jo. Ta\xc4\x8diau realyb\xc4\x97je Jeffas Sarveris ir jo prie\xc5\xa1ininkas Joshua Waitzkin su\xc5\xbeaid\xc4\x97 lygiosiomis ir pasidalino 1 viet\xc4\x85. Tada Jeffas tur\xc4\x97jo 7, o Joshua 9 metus. Vienintel\xc4\x97 kita \xc5\xbeaidimo partija tarp vaikin\xc5\xb3 \xc4\xafvyko 1985\xc2\xa0m. gruod\xc4\xaf ir pasibaig\xc4\x97 Jeffo pergale.\n_START_SECTION_\nDalyvavimas \xc5\xa1achmat\xc5\xb3 turnyre po met\xc5\xb3 pertraukos\n_START_PARAGRAPH_\n2007\xc2\xa0m. rugs\xc4\x97j\xc4\xaf Jeffas dalyvavo X Tarptautiniame greit\xc5\xb3 \xc5\xa1achmat\xc5\xb3 Turnyre kovodamas d\xc4\x97l Malborko Pilies taur\xc4\x97s. D\xc4\x97l to, kad netur\xc4\x97jo tarptautinio reitingo, priskirta jam buvo 2300 ta\xc5\xa1kai. Jeffas i\xc5\xa1kovojo III viet\xc4\x85 rezultatu 7 t\xc5\xa1k 9 partijose tarp 86 \xc5\xbeaid\xc4\x97j\xc5\xb3, tarp j\xc5\xb3 4 didmeistrai.\n_START_SECTION_\nPokeris\n_START_PARAGRAPH_\nNuo 2008\xc2\xa0m. gruod\xc5\xbeio Jeffas dalyvauja Europieti\xc5\xa1kame Pokerio Turnyre, 5 turnyrus baig\xc4\x97 su piniginiais laim\xc4\x97jimais. Tuo pa\xc4\x8diu i\xc5\xa1kovojo 10 viet\xc4\x85 Var\xc5\xa1uvoje EPT 2009 spal\xc4\xaf ir 3 viet\xc4\x85 su laim\xc4\x97jimu 156.170 EUR EPT Vilamouroje 2009\xc2\xa0m. lapkrit\xc4\xaf.'